Udruženje estradnih izvođača ZDK realizovalo ekološki projekt čišćenja užeg lokaliteta Babine rijeke

Udruženje estradnih izvođača Zeničko-dobojskog kantona danas je realizovalo ekološki projekt: čišćenje užeg lokaliteta Babine rijeke podržan od strane Vlade Zeničko-dobojskog kantona i to nadležnog Ministarstva za prostorno uređenje i zaštitu okoliša u Vladi Zeničko-dobojskog kantona.

Oko 40 estradnih umjetnika pjevača i muzičara su očististili tok rijeke i područja šetališta i na taj način promovisali značajnu društvenu djelatnost: Zaštitimo druge od zagađenja jer time štitimo sebe i buduće generacije. Udruženje će i u narednom periodu biti učesnik ovakvih ekoloških akcija jer samo ovakav pristup može da doprinese pravilnom korištenju prirodnih resursa i želje da naš grad bude ono što doista jeste – prijestolnica dobrih ekoloških navika.